Nacionalna biblioteka Češke Republike
<s>Nacionalna biblioteka Češke Republike () osnovana je 1777. godine i nalazi se u Pragu u sklopu Klementinuma, istorijskog kompleksa građevina koji potiče još iz XI veka.</s><s>Češka nacionalna biblioteka se smatra najstarijom bibliotekom te vrste u svetu i najvećom bibliotekom u Češkoj.</s>

<s>Istorija 
U XIV veku, tačnije 1348. godine nastao je Karlov univerzitet.</s><s>Karlo IV je poklonio zbirku kodeksa univerzitetu.</s><s>Za vreme srednjeg veka ta zbirka je dopunjena sa oko 5000 kodeksa i predstavljala je srce Univerzitetske biblioteke.</s><s>Godine 1622. biblioteka Karlovog univerziteta premeštena je u Klementinum.</s><s>Nacionalna biblioteka u okviru Klementinuma se razvijala uporedo sa Karlovim univerzitetom i ove dve institucije su bile usko povezane.</s><s>Krajem XVIII veka biblioteka Karlovog univerziteta spaja se sa jezuitskom bibliotekom i dobija naziv Carsko-kraljevska nacionalna i univerzitetska biblioteka.</s><s>Uvodi se i pravilo o obaveznom primerku koje se odnosi na knjige štampane u Češkoj.</s><s>Slovenska biblioteka je nastala 1924. godine, a nakon pet godina prebačena je u Klementinum.</s><s>Ime biblioteke je promenjeno 1935. u Nacionalna i univerzitetska biblioteka, a 1958. sve praške biblioteke su sjedinjene u jednu, centralizovanu biblioteku pod imenom Državna biblioteka Češke Republike.</s><s>Godine 1990. dobija ime koje i danas nosi – Nacionalna biblioteka Češke Republike.</s>

<s>Fond biblioteke 
Nacionalna biblioteka Češke Republike sadrži preko šest i po miliona jedinica, a godišnje se fond proširi za oko 80 hiljada jedinica.</s><s>Ona sakuplja, obrađuje, čuva i daje na korišćenje publikacije koje su uglavnom vezane za bohemistiku, kao i dokumentima iz oblasti prirodnih i društvenih nauka.</s><s>Kolekcije iz oblasti istorije su najviše češkog i evropskog porekla.</s><s>Vrednost njenih jedinica čini je jednom od najvažnijih biblioteka u Evropi a i u svetu.</s><s>Kodeksi poklonjeni od strane Karla IV se danas čuvaju kao Biblioteka Stara Karolina.</s><s>Takođe, ovde se čuvaju i orijentalni rukopisi kao i grčki papirusi.</s><s>Nacionalna biblioteka Češke sadrži i sačuvani deo Tiho de Braheove biblioteke kao i lične biblioteke Bernarda Bolzana, Františeka Šalde i Jana Vlčeka.</s><s>Jedna od često konsultovanih biblioteka je Mocartiana – napravljena u čast Volfganga Amadeusa Mocarta i nalazi se u muzičkom odeljku.</s><s>Slovenska biblioteka zauzima bitan deo Nacionalne biblioteke Češke Republike i sadrži oko 800 000 jedinica i najveća je biblioteka specijalizovana za Slovene.</s>

<s>Poslovanje 
Nacionalna biblioteka Češke Republike nudi usluge za preko milion korisnika godišnje, uglavnom studentima, nastavnicima, akademicima i naučnicima.</s><s>Kao nacionalna biblioteka, ona ustanovljuje mrežu javnih biblioteka i koordinira rad u njoj, sarađuje sa stranim bibliotečkim, kulturnim i naučnim institucijama, dodeljuje međunarodni standardni broj za monografske publikacije, izrađuje katalogizaciju u publikciji i obavlja međunarodnu međubibliotečku pozajmicu.</s><s>Nacionalna biblioteka je glavna pokretačka sila iza projekta CASLIN čiji je cilj povezivanje i razmena informacija između čeških i slovačkih biblioteka.</s><s>Uključena je u Uneskov program Pamćenje sveta, započet 1992. godine.</s><s>Učestvovanjem u ovom programu ona štiti, čini večnim i javnosti olakšava i ubrzava dostupnost retkih i starih rukopisa.</s><s>Cilj je da se dokumenti digitalizuju, odnosno skeniraju u visokom kvalitetu i budu praćeni odgovarajućim detaljnim i iscrpnim opisom.</s><s>Nacionalna biblioteka Češke je 2005. dobila međunarodnu nagradu od strane Uneska za svoj trud u digitalizovanju starih tekstova.</s>

<s>Povezano 
 NKC, češka nacionalna normativna kontrola osobnih i korporativnih imena</s>

<s>Reference</s>

<s>Literatura</s>

<s>The Klementinum : a guide / Petra Oulíková ; [translation Kateřina Millerová, Sean Mark Miller]. - 1st ed. - Prague : National Library of the Czech Republic, 2006.</s><s>Libraries and librarianship in the Czech Republic / [compiled by Eva Marvanová in co-operation with Jarmila Burgetová ... et al. ; translation Ota Brídl]. - 2nd updated ed. - Prague : National Library of the Czech Republic, 2009
 National Library of the Czech Republic : Slavonic Library. - Prague : National Library of the Czech Republic
 Národní knihovna České republiky : průvodce historií / [sestavila Eva Novotná]. - Praha : Národní knihovna ČR, 1997.</s>

<s>Nastanci 1777.</s><s>Biblioteke u Češkoj
Češka
Obrazovanje u Pragu‎
Građevine u Pragu‎</s>

